ମୁସ୍ତାକ କାକ

ମୁସ୍ତାକ କାକ (ଡୋଗ୍ରି/କାଶ୍ମୀରୀ: मुश्ताक़ काक (ଦେବନାଗରୀ), مُشكا کاک (ନାସ୍ତାଲୀକ); ଜନ୍ମ: ୧୯୬୧; ଜନ୍ମସ୍ଥାନ: ଜାମ୍ମୁ କାଶ୍ମୀର, ଭାରତ) ଜଣେ ଭାରତୀୟ ଅଭିନେତା ତଥା ନିର୍ଦ୍ଦେଶକ ।Tea with The Tribune: ‘Arts, culture in wrong hands’ at the India Tribune ସେ ୧୦୦ରୁ ଅଧିକ ମଞ୍ଚ ନାଟକର ନିର୍ଦ୍ଦେଶନା ଦେବା ସହିତ ଅନେକ ହିନ୍ଦୀ ଓ ଇଂରାଜୀ ଭାଷାର କଥାଚିତ୍ରରେ ଅଭିନୟ କରିଛନ୍ତି । ଜାମ୍ମୁ ଫିଲ୍ମ ଫେଷ୍ଟିଭାଲର ଜଣେ ଜୁରୀ ଭାବରେ ସେ କାମ କରିଛନ୍ତି । 

 ବ୍ୟକ୍ତିଗତ ଜୀବନ 
କାକ ୧୯୬୧ ମସିହାରେ ଜାମ୍ମୁ କାଶ୍ମୀରରେ ଜନ୍ମଗ୍ରହଣ କରିଥିଲେ । ତାଙ୍କ ପିତାମାତା ଜାମ୍ମୁ-କାଶ୍ମୀରର ଅଧିବାସୀ, ତାଙ୍କ ପିତା କାଶ୍ମୀର କାକ ଜାତିର ହୋଇଥିବାବେଳେ ତାଙ୍କ ମାଆ ଡୋଗ୍ରା ସମ୍ପ୍ରଦାୟର ।

 ଅଭିନୟ ଜୀବନ 
ଆରମ୍ଭ ସମୟରେ ସେ ନୂଆ ଦିଲ୍ଲୀର ଶ୍ରୀ ରାମ ସେଣ୍ଟର ସହିତ ଜଣେ କଳାତ୍ମକ ନିର୍ଦ୍ଦେଶକ ଭାବରେ ଜଡ଼ିତ ଥିଲେ । ସେ ଅନ୍ଧା ୟୁଗ, ମାଲିକ ଏବଂ ପ୍ରତିବିମ୍ବ ପାଇଁ ଶ୍ରେଷ୍ଠ ନିର୍ଦ୍ଦେଶକ ପୁରସ୍କାର ମଧ୍ୟ ପାଇଛନ୍ତି । ତାଙ୍କର ନାଟକ ମଧ୍ୟରୁ ମହା ବ୍ରାହ୍ମଣ ଏବଂ ଆଲ୍ଲାବାଦ ଯଥାକ୍ରମେ ୧୯୯୯ ଏବଂ ୨୦୦୦ ମସିହା ପାଇଁ ସର୍ବୋତ୍ତମ ନାଟକ ଭାବରେ ବିବେଚିତ ହୋଇଥିଲା । କାର୍ତ୍ତିକ ଚୌଧୁରୀଙ୍କ ସହ ତାଙ୍କର ପ୍ରଯୋଜିତ ନାଟକ ଅଣ୍ଡୋରା ଏକ ବଡ଼ ହିଟ୍ ହୋଇଥିଲା । ସେ ବିଭିନ୍ନ ଲେଖକଙ୍କ କାହାଣୀକୁ ନେଇ ୧୦୦ରୁ ଅଧିକ ନାଟକର ନିର୍ଦ୍ଦେଶନା ଦେଇଥିଲେ । ସେଥିମଧ୍ୟରୁ ସାଦତ ହାସନ ମଣ୍ଟୋସ, ଆଣ୍ଟୋନ ଚେକୋଭଙ୍କ ଚେରି କା ବାଗିଚା, ବିଜୟ ତେନ୍ଦୁଲକରଙ୍କ ଘନସୀ ରାମ କୋଟୱାଲ, କ୍ରିଷ୍ଣା ଚାନ୍ଦଙ୍କ ଗଧେ କି ୱାପସି, ଶରଦ ଯୋଶୀଙ୍କ ଆଲ୍ଲାବାଦ ଆଦି ଅନ୍ୟତମ ।

ସେ ହିଜାକ୍, ସିକନ୍ଦର, ଶୀକାରା, ବିଶ୍ୱରୂପମ୍, ବିଶ୍ୱରୂପମ୍ ୨, ରୋମିଓ ଆକବର ୱଲ୍ଟର, କେଶରୀ, ଢିସୁମ୍ ଭଳି ହିନ୍ଦୀ କଥାଚିତ୍ର ସହିତ ହଲିଉଡ଼ କଥାଚିତ୍ର ଅମାଲରେ ଅଭିନୟ କରିଛନ୍ତି । ଏହା ସହି ଦି ଫ୍ୟାମିଲି ମ୍ୟାନ୍ ଭଳି ୱେବ୍ ସିରିଜ୍‌ରେ ମଧ୍ୟ କାମ କରିଛନ୍ତି ।

 ଅଭିନୀତ କଥାଚିତ୍ର 
+ବର୍ଷକଥାଚିତ୍ରଭୂମିକାମନ୍ତ୍ୟବ୨୦୦୭ଅମାଲଡାକ୍ତରଇଂରାଜୀ କଥାଚିତ୍ର୨୦୦୮ହାଇଜାକ୍ମୁସ୍ତାକ୍ମୁଖ୍ୟ ଖଳନାୟକ୨୦୦୯ସିକନ୍ଦରମୌଲବୀ ଅହ୍ଲା ବକ୍ସ୨୦୧୨ଶାହିଦ୍୨୦୧୩ବିଶ୍ୱରୂପମ୍ମନାୱର୨୦୧୬ଏମ୍ ଏସ୍ ଧୋନି: ଦି ଅନ୍‌ଟୋଲ୍ଡ ଷ୍ଟୋରୀଦୋକାନୀଢିସୁମ୍ଦୋକାନୀ୨୦୧୮ବିଶ୍ୱରୂପମ୍ ୨ମନାୱର୨୦୧୯ରୋମିଓ ଆକବର ୱଲ୍ଟରଜୋକର୍ଦି ଫ୍ୟାମିଲି ମ୍ୟାନ୍ଜେନେରାଲ୍ ଖୁରସିଦ୍ଓଟିଟି ସିରିଜ୍କେଶରୀଅମୀର୨୦୨୦ଶିକାରାମାସୁଦ ଅହିବଆଇ ଏମ୍ ମେଘାଦୋକାନୀ୨୦୨୩ଗଦର୍ ୨

 ଆଧାର 

 ବାହାର ଆଧାର 


ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ସମ୍ମାନିତ